Dovydas Giedraitis

Dovydas Giedraitis (g. 2000 m. rugpjūčio 17 d.) – Lietuvos krepšininkas, atakuojantis gynėjas, rungtyniaujantis Kauno „Žalgirio“ klube.

 Biografija 
Gimė buvusio krepšininko, ilgamečio Vilniaus „Lietuvos ryto“ žaidėjo Andriaus Giedraičio šeimoje. Brolis Karolis Giedraitis – taip pat profesionalus krepšininkas.Rokas Pakėnas. Sūnus į „Lietkabelį“ išlydėjęs A.Giedraitis: „Kai konkuruoja broliai, gali būti keista“, 15min.lt

 Karjera 

 NKL 
2016 m. karjerą pradėjo Molėtų „Ežerūne“. Būdamas 16 metų buvo komados lyderis pelnydavo po 13.6 taško, atlikdavo po 4.5 rezultatyvaus perdavimo ir rinkdavo po 15.5 naudingumo balų.

 "Estudiantes" 
Po sezono Molėtuose, Giedraitį pastebėjo Madrido „Estudiantes“ skautai. 2017 m. persikėlė į Ispanijos ACB lygos Madrido „Estudiantes“ klubą, su kuriuo sudarė ilgalaikę sutartį. Pradžioje rungtyniavęs už dublerių komandą, 2018–2019 m. sezone debiutavo pagrindinėje sudėtyje. 2020 m. liepą sutartis buvo pratęsta iki 2023 m..2021 m. rugpjūtį – iki 2024 m..

 "Lietkabelis" 
2021 m. „Estudiantes“ iškritus į antrąją Ispanijos lygą, sezonui paskolintas Panevėžio „Lietkabeliui“.Martynas Žiūrys. „Lietkabelyje“ spindintis Giedraitis: apie įsipareigojimą ispanams ir liūdesį dėl rinktinės, basketnews.lt Su „Lietkabeliu“ debiutavo LKL ir Europos taurės turnyruose, kuriuose užfiksavo atitinkamai 7.9 taško, 1.5 atkovoto kamuolio ir 2.5 rezultatyvaus perdavimo, bei 8.6 taško, 1.8 atk. kamuolio ir 1.7 rez. perdavimo rodiklius.

 "Žalgiris" 
2022 m. rugpjūčio 6 d. pasirašė 5 m. („3+2“) trukmės sutartį su Kauno „Žalgirio“ klubu.Žalgiris Madrido „Estudiantes“ klubui už Giedraitį sumokėjo 150 000 EUR išpirką. Kontrakte yra sąlyga, kad jeigu Giedraitis paliks „Žalgirį“ už išpirką, 50% išpirkos sumos gaus Madrido „Estudiantes“.Dovydas Giedraitis už 150 tūkst. eurų išpirką kelsis į „Žalgirį“, lrt.lt 2025 m. vasarą klubas aktyvavo galimybę pratęsti sutartį, todėl Giedraitis liks „Žalgiryje“ iki 2026–2027 m. sezono pabaigos.L. Birutis ir D. Giedraitis lieka „Žalgiryje“, zalgiris.lt, 2025-07-15. Nuoroda tikrinta 2025-07-15.

 Lietuvos jaunimo ir vyrų rinktinės 
Su Lietuvos jaunimo rinktinėmis dalyvavo 2016 m. U-16 Europos, 2017 m. U-19 pasaulio, 2018 m. U-18 Europos ir 2019 m. U-19 pasaulio čempionatuose.Dovydas GIEDRAITIS, FIBA.basketball

 Pasiekimai 
 Europos U-16 krepšinio čempionato vicečempionas: 2016 m.
 LKL vicečempionas: 2022 m.
 Karaliaus Mindaugo taurė: 2023, 2024, 2025, 2026 m.
 LKL čempionas: 2023, 2025 m.

 Šaltiniai 

Kategorija:Lietuvos krepšininkai